Isaksen brukte 250.000 på USA-tur

Torbjørn Røe Isaksen (H) og hans følge brukte 250.000 kroner på USA-turen der statsråden deltok på luksusseminaret til Nicolai Tangen.

Publisert: Publisert: 24. april

Torbjørn Røe Isaksen (H) var blant deltakerne på Nicolai Tangens eliteseminar i Philadelphia i november i fjor. Foto: Thomas Brun / NTB scanpix

NTB

Det viser beregninger Børsen har gjort etter å ha fått innsyn i Isaksens reiseregninger fra turen i november i fjor.

Summen inkluderer reisekostnadene for Hannah Atic (H), som var statssekretær for Isaksen på dette tidspunktet. Også hun deltok på eliteseminaret, som ble arrangert i Philadelphia av finansmann og nå påtroppende oljefondssjef Nicolai Tangen.

Følget brukte 230.000 kroner på fly. I tillegg påløp hotell i Washington, togbilletter og utgifter til seminaret.